PIIBEL ARMSAKS
Oleme jõudnud käsu "Sa ei tohi abielu rikkuda!"
käsitlemisel kolmanda osani. Tänane alapealkiri on "Elu vallalisena".
Arvan, et olete näinud televiisorist saateid vallalise elust,
kuid täna võrdleme seda Piibli seisukohtadega.
Piibel käsitleb küll elu vallalisena, kuid seda sõna ei kasutata.
1. Korintlastele 7 peatükis selgitab Paulus üksi ja
koos elamist ning ütleb: "Vallaline mees muretseb Issandale kuuluva pärast,
kuidas ta võiks meeldida Issandale. Aga naisemees muretseb maailma
asjade pärast, kuidas ta võiks meeldida naisele."
See on kirjas 1. Korintlastele 7:32-33.
Sama ütleb ta naiste kohta ja siis lõpetab ta ütlusega:
"Aga ta on õndsam, kui ta jääb, nagu ta on /abiellumata/.
See on minu arvamus. Aga ma mõtlen, et minulgi on Jumala Vaim."
See on salmis 40.
Paulus leiab, et üksi elav inimene võib olla
õnnelikum kui see, kes on abielus.
See üksi elamine on Piibli keeles tsölibaat, mis tähendab
et isikul, kes pole abielus ei ole vahekorras.
Paulus lisab veel, et selline inimene kasutab energiat
Jumala riigi tööks, ligimeste hüvaks ja annab endale rohkem aega kui
abielus olev inimene. Ta võib nii saada rikka elu,
et võib öelda, et on õnnelikum kui abielus olevad inimesed.
See on siis Piibli mõistes elu vallalisena.
Mulle sattus kätte üks ajaleht, kus lugesin veergu,
mille pealkirjaks oli "Kaasaegne vallaline elu".
Mu silmad tõesti avanesid.
Selles kirjutab noor naine, kuidas temal on mehi rohkem kui
sõrmi ja varbaid kokkuloetuna. Eesti laeval oli mitmeid mehi teda
võrgutamas ja tüdruk oli rahul, et tähelepanu oli piisavalt.
Vähehaaval hakkasid ilmnema selles loos nagu mujalgi elus
vallalise elu raskused, kus elatakse viisil, et igat vahekorda
tuleb otsida restoranist või Eesti laeva pealt.
Sellest tekivad probleemid. Naine ütles, et äkitselt oli soov luua
pikaajaline suhe, mida mõlemad osapooled naudivad täielikult.
Vallalise elu polnud nii meeldiv.
Millest tuleb see, et enamik rahvast harrastab juhuseksi
ja seda kutsutakse vallalise eluks?
Kõik sai alguse 1960-ndate seksrevolutsioonist.
See kulges feministide, naisliikumiste toel, mistõttu hakkasid
naised ütlema, et lõppenud on aeg, kus vaid mehed elasid kombevaba elu
ja meie jääme korralikeks. Nüüd elame meiegi meeste moodi.
Meil on sama õigus.
Tahan nüüd rääkida selle seksrevolutsiooni tagajärgedest
lääne ühiskonnas.
Kindlasti ootab naine kõne eelmise
nädalavahetuse partnerilt.
Naine panustab seksi rohkem kui mees. Ühe uurimuse kohaselt plaanib
80% naistest abielu sekspartneriga, meestest aga vaid 12%.
See on erinevus meeste ja naiste vahel. Eriti meeste kohta,
kelle on juhuseks teinud täielikult vastutustundetuks.
Naine petab end üha uuesti arvates, et see on romantiline mäng.
Kui naine on mitmeid kordi pettunud, järgneb sellele kibestumine
ja kogu meessoo vihkamine. Üks õpilane rääkis,
et ülikooli vetsus on kirjas "Kas ikka veel soovite harrastada
heteroseksi, kuigi see on rumalus ja vanaaegne."
Naised pettuvad nii meestes.
See on üks seksrevolutsiooni tagajärg.
Naine taandus seksrevolutsiooni järel pelgalt objektiks.
Kas teate, mida ütleb Jeesus ise naise kohta,
kes on seksi objekt? See on kirjas Matteuse 5:27-28.
"Te olete kuulnud, et on öeldud: Sa ei tohi abielu rikkuda!
Aga mina ütlen teile: Igaüks, kes naise peale vaatab teda himustades,
on oma südames temaga juba abielu rikkunud."
See, et sa ainult vaatad teist sugupoolt teda himustades
ja see isik pole sinu abikaasa, oled sa rikkunud abielu oma südmes.
Jumala ees on südames juhtunud patt sama tõsine kui sõnades ja
tegudes sooritatud patt.
Naisest on tehtud seksobjekt ja meestest on peale vastavate ravimite
leiutamist tehtud seksimasin.
See on väga kurb.
Kumbki neist ei oma väärtust sellise isikuna nagu nad on tegelikult.
Ükski neist ei pea kasvama inimesena, nkes on ainult seksolend.
Selles jälgitakse kogemusi, mis ei lisa inimestele õnne.
Vallalise sellise elu tagajärjeks on mõne mehe puhul pornograafia sõltuvus.
Pornograafia on väga tõsine valdkond.
Lugesin lehest, et 95% kõigist Soomes loodavatest filmidest on
pornograafilised filmid. Tänapäeval ei vaadata nii palju filme
kui surfatakse internetis.
15-aastased on suures mahus pornograafia tarbijad.
Millise pildi saavad nad naisest?
Millise pildi loovad nad enesest mehena? Millised nad peaksid olema.
Millise pildi saavad nad sellest, mis on seksis tähtis?
Pornograafia on suur probleem, ütleksin, et kogu meessoole.
Ka kristlastele.
Mõni võitleb selles patus ega tea, et mida ta teeb või
kuidas sellest vabaneda.
Lehes oli lugu sellest, kui pornograafiast isegi ei piisa.
Üks mees tunnistas, et ta külastab pornolehekülgi päevas 6 tundi.
Mõtelgem, millele muule võiks neid tunde kulutada.
Kas või lastega koos mängimisele. Ta omas perekonda.
Veel kirjutas üks 35-aastane Petri, kes on seksi osas "kuival olnud" kuid.
Ta ütleb, et seksisõltuvus on rikkunud tema elu.
Petri sõltuvusse kuuluvad üheöösuhted, tasulised seksikõned,
netiseks ja porno. Ta kulutas seksi ostmiseks mitusada eurot kuus.
Nüüd käib ta terapeudi juures, kes spetsialiseerub seksisõltuvusele
ja Petri on olnud seksist eemal mitu nädalat.
See on vallalise elu tulemus. Kui ei abiellu üks mees ja üks naine
ega saa harrastada seksi koos, võib leida aset taoline olukord.
Pornograafia vaatamine lõhub meeste mehelikkust.
Õige mees kannab oma vastutust kiusatustes.
Ka siis, kui Aadam ja Eeva tegid pattu ja kuigi Eeva sõi esimesena
seda vilja, siis kõnetas Jumal esmalt Aadamat.
Tema vastutas oma pere eest. Ta oleks pidanud naist takistama.
Kuna mehed saavad seksi nii porno kui juhusuhete kaudu,
siis ei saa neist kangelased vaid "popitegijad".
Selle tagajärjel on naisel võimatu austada taolist meest.
Mees ei saa austust, mida ta vajab; naine ei saa armastust, mida vajab.
Tuleb otsida üha enam veidramaid viise, et rahuldada seksisoove.
Pornograafiale järgneb siis prostitutsioon.
Mehed hakkavad tahtma naist oma ellu, kellega
saaks teha kõike, mida tahab ning naine ei protesteeriks selle vastu.
Keegi Soome uurija on öelnud, et Soome prostituudid ei ole ohvrid,
vaid iseseisvad ja julged naised.
Sekskaubandus ja seksiorjus on Euroopa Liidu häbiplekk.
Lugesin seda ühel päeval ajalehest.
Rumeenias ja Tšehhis on palju naisi, kes jõuavad sellesse orjusesse.
Sellesse kaasaegsesse orjusesse ja paganlusse.
Nagu sellestki veel ei piisaks, on internet täis lastepornot.
Kes on need lapsed?
Mis juhtus nende eludes?
Selle eest vastutab igaüks, kes loob või vaatab neid lehekülgi.
Selle eest vastutavad ka need, kes võiksid luua rangemad süsteemid
et nendele lehtedele ei pääsetaks. Selleks on vaja rakendada
oma loomulikku intelligentsi.
Küberruum on täis kõiksugu saasta.
Lehes oli intervjuu ühe pornolehtede tsensuuriga.
See mees ütles, et kuna ta on pidanud neid lehekülgi sirvima ametialaselt,
on ta näinud kohutavat loomapornot ja nii räpaseid lugusid,
et tal on raskusi nende unustamisega.
Needsamad lood on internetis sinu lastele ja lastelastele kättesaadavad.
Kas sa tead, millistel lehtedel su laps liigub?
Jeesus ütles: "Aga kes iganes on püüniseks kellele tahes neist
pisikestest minusse uskujaist, sellele oleks parem,
et talle veskikivi kaela riputataks ja ta uputataks mere sügavusse."
Ükskord tunnistab ka päevaleht uurimistulemusi, et parim ja
enim rahuldust pakkuv on seks ühes, pealtnäha vanamoelises,
abielus ühe mehe ja ühe naise vahel.
Jumal on selle nii loonud ja see on parim eluviis inimestele.
Jeesus ütles, et parem on käsi maha raiuda, kui teha pattu.
Sinu kätt ei pea maha raiuma, kuna Tema kätest löödi naelad läbi.
Jeesus ütles, et parem on silm välja kiskuda, kui teha pattu.
Aga sinu silma ei pea välja kiskuma, kuna Jeesus suri pimedas
Jumala poolt hüljatuna, et Ta saaks sulle anda kõik need patud andeks,
millest tänases saates rääkisime.
Lisainfo: www.ilosanomapiiri.fi
Tõlge: Merle Sibola